62019CO0803_INF
Uznesenie Súdneho dvora (ôsma komora) z 28. mája 2020 –WWK Lebensversicherung auf Gegenseitigkeit
(vec C‑803/19)
„Návrh na začatie prejudiciálneho konania – Článok 99 Rokovacieho poriadku Súdneho dvora – Životné poistenie – Smernice 2002/83/ES a 2009/138/ES – Právo na odstúpenie od zmluvy – Vymáhanie súm vyplatených poisťovni v rámci dane z poistného – Podmienky“
Sloboda usadiť sa – Slobodné poskytovanie služieb – Životné poistenie – Smernice 2002/83 a 2009/138 – Právo poistenca na odstúpenie – Výkon práva na odstúpenie – Vymáhanie platby uhradenej poisťovateľovi v rámci dane z poistného – Podmienky – Vnútroštátna právna úprava, ktorá vylučuje vymáhanie platby uhradenej poisťovateľovi v rámci dane z poistného vybraného poisťovňou – Prípustnosť – Podmienka
(smernica Európskeho parlamentu a Rady 2002/83, článok 35 ods. 1 a článok 36 ods. 1; smernica Európskeho parlamentu a Rady 2009/138, článok 185 ods. 1 a článok 186 ods. 1)
(pozri body 27 – 32, 37 a výrok)
Výrok
Článok 35 ods. 1 smernice Európskeho parlamentu a Rady 2002/83/ES z 5. novembra 2002 o životnom poistení v spojení s článkom 36 ods. 1 tejto smernice a článok 185 ods. 1 smernice Európskeho parlamentu a Rady 2009/138/ES z 25. novembra 2009 o začatí a vykonávaní poistenia a zaistenia (Solventnosť II) v spojení s článkom 186 ods. 1 tejto smernice 2009/138/ES sa majú vykladať v tom zmysle, že nebránia vnútroštátnej právnej úprave, podľa ktorej v prípade oprávneného odstúpenia poistníka od poistnej zmluvy je daň z poistenia, ktorú bol poistník povinný zaplatiť a poisťovateľ ju len vyberá a odvádza štátu, vyňatá zo sumy, ktorú musí poisťovateľ vrátiť späť poistníkovi, takže poistník má požadovať vrátenie dane z poistenia od daňovej správy alebo má prípadne uplatniť nároky na náhradu škody voči poisťovateľovi, pokiaľ platné procesné predpisy práva uplatniteľného na poistnú zmluvu o spätnom vymáhaní súm zaplatených ako daň z poistenia nemôžu spochybniť účinnosť práva na odstúpenie, ktoré poistníkovi priznáva právo Únie, čo prislúcha overiť vnútroštátnemu súdu.